सीजीसी दुकानदारों को उपलब्ध कराएगी डस्टबिन
सिटीजंसग्रीवेंसीज कमेटी की सेनीटेशन उप समिति की बैठक रविवार को मानव सेवा संघ में हुई। बैठक की अध्यक्षता कार्यकारी अध्यक्ष संदीप लाठर ने की। मीटिंग में शहर की सफाई व्यवस्था को लेकर चर्चा की गई। उप समिति के प्रधान एसके शर्मा ने कहा कि सफाई कर्मचारी मार्केट मोहल्लों में सुबह सात-आठ बजे सफाई कार्य करने आते हैं और कचरे को उठाकर ले जाते हैं, लेकिन दुकानें 9-10 बजे खुलती हैं।
उन्होंने कहा कि दुकानदार सफाई करने के बाद कचरे को बाहर सड़क पर फेंक देते हैं। समाजसेवी कृष्णलाल तनेजा ने सुझाव देते हुए कहा कि एक मुख्य बाजार का चयन कर सीजीसी दुकानदारों को डस्टबिन उपलब्ध करवाएगी। दुकानदारों से आग्रह किया जाएगा कि वह दुकान की सफाई के बाद कचरे को इस डस्टबिन में ही डालें। संदीप लाठर ने कहा कि नगर निगम के साथ मिलकर ऐसी व्यवस्था की जाएगी कि सफाई कर्मचारी सुबह और शाम दोनों समय रेहड़ी लेकर आएं और कचरा बाजार से उठाकर ले जाए। इससे सफाई व्यवस्था दिनभर बनी रहेगी।
बैठक में संरक्षक प्रमोद गुप्ता, वाइस चेयरमैन आरएन चानना, जेआर कालड़ा, सुभाष नारंग, एसडी अरोड़ा, सुरेंद्र सिंह, शाम देव शर्मा, सोमदत्त सैनी, ओपी सचदेवा, आरके दिवेदी, दविंद्र मदान, एसएल तुली, मुख्तयार सिंह को-ऑर्डिनेटर रजनीश चोपड़ा मौजूद रहे।
करनाल. सिटीजंसग्रीवेंसीज कमेटी की सेनीटेशन उप समिति की बैठक में मौजूद अध्यक्ष संदीप लाठर अन्य, इस दौरान शहर को स्वच्छ रखने पर चर्चा की गई।
hin_Deva hin_Deva hin_Deva bho_Deva hin_Deva